ครูสาวยากูซ่า - วิกิพีเดีย

# ครูสาวยากูซ่า

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...
ซาวาดะ ชิน

ครูสาวยากูซ่า (「ごくせん」, Gokusen, ごくせん?) เป็นผลงานของ โคซึเอโกะ โมริโมโตะ เรื่องราวของครูสาวชื่อ ยามากุจิ คุมิโกะ ครูสอนวิชาคณิตศาสตร์ ที่เพิ่งย้ายมาสอนในโรงเรียนเอกชนชิโรคิน โรงเรียน ม.ปลายที่เต็มไปด้วยนักเรียนเกเร แถมเธอยังต้องเป็นครูประจำชั้นของ ม.5 ห้อง 4 ห้องที่เป็นศูนย์รวมของนักเรียนที่เกเรที่สุด โดยมีซาวาดะ ชิน นักเรียนอันดับหนึ่งของชั้นและรับตำแหน่งหัวหน้าห้อง พร้อมด้วยก๊วนนักเรียนจอมแสบในห้องอีกหลายคน เช่น คุมาอิ เทรุโอะ (คุม่า), มินามิ และอุจิยาม่า ถ้าเจอนักเรียนจอมโหดเหล่านี้เป็นใครก็คงจะหนีไปแล้ว แต่สำหรับคุโรมิ หรือยังกุมิ(ฉายาที่นักเรียนตัวดีตั้งให้) กลับรับมือได้สบายเพราะเธอถูกเลี้ยงมาโดย คุโรดะ ริวอิจิโร่ ผู้นำรุ่นที่ 3 ของตระกูลคุโรดะ แก๊งยากูซ่าอันดับหนึ่งของญี่ปุ่น ยังกุมิปิดบังเรื่องครอบครัวทั้งหมดไว้ มีเพียงชินคนเดียวเท่านั้นที่รู้เรื่องทั้งหมด เพราะสังเกตท่าทีของยังกุมิที่ไมรู้สึกหวาดกลัวเวลาที่นักเรียนในห้องคอยหาเรื่อง และการเข้าห้ามเวลาที่นักเรียนในห้องมีเรื่องกัน จนทำให้ชินขอท้าต่อยกับยังกุมิ แต่ก็ไม่ได้ลงมือ หลังจากที่ได้รับการช่วยเหลือจากยังกุมิ จากเหตุการณ์ที่คุโด้นักเรียนที่ออกไปแล้วเข้ามาหาเรื่องคุม่า และเหตุทะเลาะอีกหลายครั้ง ทำให้ชินแน่ใจในตัวตนของยังกุมิ และคอยช่วยปิดเรื่องนี้เป็นความลับ

ด้วยความเนื้อเรื่องที่สนุก ตัวละครที่น่าสนใจ จึงทำให้การ์ตูนเรื่องนี้ถูกนำมาสร้างเป็นการ์ตูน และในเดือนเมษายน ค.ศ. 2002 ก็ถูกนำมาสร้างเป็นละคร โดยมี นากาม่า ยูกิเอะ รับบท ยังกุมิ และ มัตซึโมโต้ จุนนักร้องวง ARASHI รับบท ซาวาดะ ชิน ภาคแรกของละครได้รับความนิยมเป็นอย่างมาจนต้องสร้างภาคพิเศษในเดือน กรกฎาคมปีเดียวกัน แต่ความแรงก็ยังไม่คงหมดจนทำให้ต้องสร้างภาค 2 ต่อในปี ค.ศ. 2005 โดยที่บทยังกุมิ ยังคงเป็นนักแสดงคนเดิม แต่มีการเปลี่ยนตัวนักเรียนจอมแสบยกก๊วน นำทีมโดย อาคานิชิ จิน รับบท ยาบุกิ ฮายาโตะ และ คาเมนาชิ คาซึยะ ที่รับบท โอดะกิริ ริว 2 หนุ่มเนื้อหอมจากวง KAT-TUN จากนั้นในปี ค.ศ. 2004 ก็ถูกนำมาสร้างเป็นอะนิเมะ ความยาว 13 ตอนจบ โดยแมดเฮาส์

### [แก้] การ์ตูน

- ยามากุจิ คุมิโกะ - ครูสอนวิชาคณิตศาสตร์ และครูประจำชั้นม.5 ห้อง 4 ฉายา ยังกุมิ หลานสาวผู้นำตระกูลคุโรดะ
- ซาวาดะ ชิน - หัวหน้า ม.5 ห้อง 4 ลูกชายนายตำรวจใหญ่ มีความรู้สึก....กับยังกุมิ ฉายา "แม่ทับน้อยสิงห์แดง"
- คุโรดะ ริวอิจิโร่ - ผู้นำตระกูลคุโรดะรุ่นที่ 3 เก่งในทุกด้วย มีลูกสาว 1 คน(แม่ของยังกุมิ)
- อาจารย์ชิโนฮาระ - ทนายความของตระกูลคุโรดะ เป็นคนที่ยังกุมิแอบชอบ
- โอชิมะ เคียวทาโร่ - รองหัวหน้า เป็นคนที่เลี้ยงยังกุมิมาตั้งแต่เด็ก เคยถูกชินช่วย จึงถูกใจชินมาก เป็นคนตั้งฉายาให้ชิน
- เท็ตซึ - ลูกน้องของยังกุมิ เป็นเด็กที่มีปัญหามาของอยู่กับแก๊ง
- มิโนรุ - ลูกน้องของยังกุมิอีกคน ถูกยังกุมิเลี้ยงมาตั้งแต่ม.3 พร้อมกับเท็ตซึ
- วาคามัตสึ - รักษาการแทนรองเคียว ดูแลความเรียบร้อยของบ้าน
- ครูฟุจิยาม่า - ครูสอนวิชาดนตรี ที่เข้ามาพร้อมกับยังกุมิ
- คุมาอิ เทรุโอะ - นักเรียน ม.5 ห้อง 4 เรียนกับชินมาตั้งแต่ม.ต้น ชื่เล่น คุม่า
- อุจิยาม่า - นักเรียน ม.5 ห้อง 4 ชื่อเล่น อุจจี้
- มินามิ - นักเรียน ม.5 ห้อง 4
- โนดะ - นักเรียน ม.5 ห้อง 4
- อินุซึกะ - นักเรียนที่ย้ายมาใหม่ของ ม.5 ห้อง 4 ลูกชายแก๊งอินุโบะ หน้าตาน่ารัก แต่ถ้าโกรธหรือกลัวจะหน้าตาดูไม่ได้
- สึรุตะ - นักเรียน ม.6 ร่างยักษ์ เคยมีเรื่องกับยังกุมิ และเพราะถูกพักการเรียนไปจึงมาเป็นนักเรียนม.5 ห้อง 4
- คุโด้ - นักเรียนที่ออกไปแล้ว อยู่แก๊งเนโกะมาตะ เคยโดนยังกุมิอัดจนแค้นมาก คอยหาเรื่องชินและยังกุมิ
- ครูใหญ่ - ครูใหญ่โรงเรียนชิโรคิน รู้ตัวจริงของยังกุมิ บ้าๆ บวมๆ
- ประธานกรรมการ - พี่ชายของครูใหญ่ ต้องการที่จะปิดโรงเรียนชิโรคิน
- มิอุระ - สายลับที่ถูกประธานกรรมการส่งเข้ามาเพื่อหาจุดออกเล่นงานยังกุมิ แต่กลับหลงเสน่ห์ชินจัง！！！！
- โคสุเกะ - หัวหน้าแก๊งวาดะ แยกออกไปจากตระกูลคุโรดะ รักแม่ของยังกุมิ ยังเป็นปริศนาอยู่ว่าเป็นพ่อของยังกุมิด้วยรึป่าว

## [แก้] ละคร ภาค 1

ซาวาดะ ชิน

- เพลงประกอบละคร - Feel your breeze ของ V6
- จำนวนตอน - 12 ตอน (รวมตอนพิเศษ)
- ฉายทาง - NTV
- ฉายในเมืองไทยทางช่อง 7 เมื่อวันอาทิตย์ที่ 13 เมษายน พ.ศ. 2546 - 18 พฤษภาคม พ.ศ. 2546

### [แก้] เนื้อเรื่อง

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

ยามากุจิ คุมิโกะ ครูสอนวิชาคณิตศาสตร์ย้ายมาเป็นครูที่โรงเรียนชิโรคินซึ่งเป็นโรงเรียนชายล้วน โดยเป็นครูประจำห้อง 3-D ซึ่งเป็นห้องเรียนที่รวบรวมเด็กนักเรียนหัวโจกประจำโรงเรียน โดยเฉพาะหัวโจกของชั้นเรียน คือ ชิน ซาวาดะ เธอมีความลับที่ไม่มีใครรู้คือการเป็นทายาทผู้สืบทอดรุ่นที่ 4 ของตระกลูคุโรดะ เธอเติบโตมาท่ามกลางเหล่าคนในแก๊ง แต่มีเพียงคนเดียวเท่านั้นที่รู้เรื่องนี้คือซาวาดะ ยามากุจิ พยายามทำทุกวิทีเพื่อนให้นักเรียนห้อง 3-D จบการศึกษาโดยพร้อมกัน แต่แล้วความลับของเธอกลับต้องแดงขึ้น

### [แก้] ตัวละคร

นักเรียนห้อง 3-D ในภาคที่ 1

- มัตสึโมโต้ จุน รับบท ซาวาดะ ชิน
- นากาม่า ยูกิเอะ รับบท ยามากุจิ คุมิโกะ (ยังกุมิ)
- นาริมิยะ ฮิโรกิ รับบท โนดะ
- นามาเสะ คาซึฮิสะ รับบท ซาวาตาริ โกโร่ (หัวหน้าครู)
- ซาวามุระ อิคคิ รับบท ชิโนฮาระ (เป็นตำรวจ)คนที่ยังกิมิชอบ
- อุซึอิ เคน รับบท คุโรดะ ริวอิจิโร่
- คาเนโกะ เคน รับบท เท็ตซึ
- อิโท มิซากิ รับบท ชิซึกะ ฟุจิยาม่า
- โอกุริ ชุน รับบท ฮารุฮิโกะ อุจิยามะ (อุจจี้)
- วากิ โทโมฮิโระ รับบท คุมาอิ เทรุโอะ (คุม่า)
- อิชิงาคุ ยูมะ รับบท มินามิ
- อุเอ็นซึ เอจิ รับบท ยูกิ มาซาโตะ (แขกรับเชิญตอนที่ 6)
- ยังมีอีก

## [แก้] ละคร ภาค 2

หัวโจกใน D-3 ภาคที่ 2
ริว และ ฮายาโตะ

- เพลงประกอบละคร
  - NO MORE CRY ของ D-51
  - Kizuna ของ คาเมนาชิ คาซึยะ
- จำนวนตอน - 10 ตอน
- ฉายทาง - NTV

### [แก้] เนื้อเรื่อง

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

หลังจากที่ออกจากโรงเรียนเดิม(ในภาคแรก)เธอได้กลับมาทำงานเป็นครูอีกครั้งในโรงเรียนคุโระคินโรงเรียนไฮโซ ที่มีปัญหาอยู่ที่นักเรียนกลุ่มแสบห้อง 3-D ที่เธอเป็นครูประจำชั้น 3-D หัวโจกของห้องคือ ยาบุกิ ฮายาโตะ เริ่มเรื่องด้วยการที่ยามากุจิไปตามโอดะกิริ ริว นักเรียนที่ไม่ยอมมาเรียนเลย ยามากุจิทำทุกวิถีทางเพื่อให้ริวใจออกยอมมาเรียน แต่เรื่องไม่ง่ายแค่นั้น เพราะเมื่อริวใจอ่อนยอมกลับมาเรียนแล้ว กลับไม่เป็นที่ต้อนรับของเพื่อนร่วมห้องเท่าไหร่ โดยเฉพาะฮายาโตะ จนทำให้ทั้งคู่วางหมัดใส่กันตั้งแต่วินาทีแรกที่เห็นหน้ากัน สาเหตุที่ทำให้ทั้ง 2 ทั้งๆ ที่เมื่อก่อนเป็นเพื่อนรักกันมาก รวมทั้งทาเคดะ เคย์ตะ สามเหตุมาจากการที่ยามาโตะเข้าใจผิดคิดว่าริวเป็นคนใจเสาะกลัวเรื่องชกต่อย กลัวถูกไล่ออก ถึงขนาดไปก้มหัวขอโทษกลุ่มนักเรียนที่มีเรื่องกัน แต่ความจริงก็ถูกเปิดเผยเมื่อทาเคดะทนไม่ได้ที่เพื่อนเข้าใจผิดริว เพราะตัวเองเป็นคนที่กลัวการมีเรื่องเอง เมื่อฮายาโตะรู้เรื่องทั้งหมดจึงไปหากลุ่มนักเรียนที่เคยมีเรื่องอยู่คนเดียวและก็ถูกรุมแต่ริวก็ตามมาช่วย พร้อมด้วยเพื่อนๆ และยังกุมิ ริวและฮายาโตะก็กลับมาเป็นเพื่อนรักกันอีกครั้ง แต่ก็ยังคงมีเรื่องกันบ่อยครั้งขึ้น จนพ่อของริวที่เป็นตำรวจพาริวกลับไป แต่ยังกุมิและเพื่อนๆ ก็พาริวออกมาจากบ้านได้ ริวยอมก้มหัวขอร้องพ่อเพื่อที่จะให้ตนกลับเรียนพร้อมกับเพื่อนๆ ใกล้วันประกาศจบการศึกษาเข้ามายังกุมิสั่งนักเรียนทุกคนว่าพยายามอย่ามีเรื่อง แต่จนแล้วจนรอดก็มีเรื่องอีกจนได้ ต้นตอของเรื่องคือคุโด้นักเรียนที่ถูกไล่ออกไป แต่ครั้งนี้ไม่มีใครยอมลงมือ ยอมให้พวกของคุโด้รุม แต่ด้วยความรักเพื่อนของนักเรียนทั้งห้อง จึงยกกันมาช่วยพวกฮายาโตะและริวที่ถูกยำใหญ่ ยังกุมิก็ออกโรงบู้ตามเคย การมีเรื่องครั้งนี้ทำให้อธิการโมโหมากจึงสั่งไล่ออกยกห้อง แต่ยังกุมิยอมรับผิดชอบเรื่องทั้งหมดด้วยการลาออกคนเดียวเพื่อให้นักเรียนห้อง 3-D ได้จบการศึกษา แต่ก็ทำให้นักเรียนทั้งห้องประท้วงด้วยการไม่ไปเข้าพิธีจบการศึกษา แต่ไปรวมตัวกันที่ห้องเรียน เรื่องร้อนถึงซาวาตาริ โกโร่ ที่โทรไปตามยังกุมิ ยังกุมิพูดกับนักเรียนห้อง 3-D จนทุกคนยอมไปร่วมพิธี ฮายาโตะเดินนำหน้านักเรียนห้อง 3-D เข้ามาในหอประชุมและเป็นตัวแทนขึ้นไปรับใบประกาศการจบการศึกษา ครูซาวาตาริให้ยังกุมิขึ้นกล่าวบนเวที เมื่อกล่าวจบจินใส่ให้ทั้งห้องลุกขึ้น กล่าวขอบคุณยังกุมิ และหันไปขอบคุณทุกคนที่นั่งอยู่ในหอประชุม เมื่อพิธีจบลงนักเรียนต่างแยกย้ายไป รวมถึงยามากุจิที่ที่ย้ายโรงเรียนอีกครั้ง

### [แก้] ตัวละคร

นักเรียนแสบ 3-D ภาคที่ 2

- อาคานิชิ จิน รับบท ยาบุกิ ฮายาโตะ
- คาเมนาชิ คาซึยะ รับบท โอดะกิริ ริว
- นากาม่า ยูกิเอะ รับบท ยามากุจิ คุมิโกะ (ยังกุมิ)
- ทานิฮารุ โชซึเกะ รับบท คุโจ ทาคุมะ (ครูโรงเรียนข้างๆ ที่ยังกุมิชอบ)
- โคอิดะ เคสุเกะ รับบท โคสุเกะ
- ฮายามิ โมโคมาจิ รับบท ซึจิยะ ฮาการุ
- โคอิเกะ เทปเป รับบท ทาเคดะ เคย์ตะ
- นามาเสะ คาซึฮิสะ รับบท ซาวาตาริ โกโร่ (หัวหน้าครู)
- อุซึอิ เคน รับบท คุโรดะ ริวอิจิโร่
- คาเนโกะ เคน รับบท เท็ตซึ
- วากิ โทโมฮิโระ รับบท คุมาอิ เทรุโอะ (คุม่า)
- ยังมีอีก
  - ละครเรื่องนี้มีการวางแผนสร้างภาคที่ 3 แต่เนื่องจากคุซาโนะ ฮิโรโนริ ที่ถูกวางให้เป็นตัวหลังของนักเรียนห้อง 3-D ถูกทางต้นสังกัดสั่งพักงาน จึงทำให้ภาค 3 ยังไม่มีกำหนดถ่ายทำ

## [แก้] เกร็ดความรู้

- โกคุเซน ได้ขึ้นชื่อว่า เป็นละครที่รวมเอาเหล่านักแสดงสายโทคุซัทสึ ไว้จำนวนหนึ่ง และเป็นละครที่สร้างดาราสายโทคุซัทสึ มาประดับวงการละครทีวีเช่นกัน
- โทมิตะ โช ผู้รับบทนักเรียนห้อง3-D โรงเรียนชิโรคิน ได้มีผลงานทางภาพยนตร์โทคุซัทสึเรื่อง Abaranger (รับบทเป็น ซันโจ ยูคิโตะ / อาบะเระบลู)
- ทานาคะ โคทาโร่ ผู้รับบทนักเลงตัวประกอบในตอนที่2 (ภาคแรก) ได้มีผลงานทางภาพยนตร์โทคุซัทซึเรื่อง Abaranger (รับบทเป็น นาคาได มิโค โตะ/อาบะเระคิลเลอร์)
- ไซเน ริวจิ ผู้รับบทนักเรียนห้อง3-D โรงเรียนชิโรคิน ได้มีผลงานทางภาพยนตร์โทคุซัทสึเรื่อง Dekaranger (รับบทเป็น อาคาสะ บันบัน /เดกะเรด)
- อิสึมิ มาสะยูคิ ผู้รับบทนักเรียนห้อง3-D โรงเรียนชิโรคิน ได้มีผลงานทางภาพยนตร์โทคุซัทสึเรื่อง คาเมนไรเดอร์ไฟซ์ (รับบทเป็น คิบะ ยูจิ/ ฮอร์สออลเฟน็อกซ์)
- มัทซึซาวะ เรน ผู้รับบทนักเรียนห้อง3-D โรงเรียนชิโรคิน ได้มีผลงานทางภาพยนตร์โทคุซัทซึเรื่อง แกรนเซเซอร์ (รับบทเป็น เซเซอร์ดายน์)
- โมริโมโตะ เรียวจิ ผู้รับบทนักเรียนห้อง3-D โรงเรียนชิโรคิน ได้มีผลงานทางภาพยนตร์โทคุซัทซึเรื่อง คาเมนไรเดอร์เบลด (รับบทเป็น คาเมนไรเดอร์ คาริส / โจ๊กเกอร์ / ฮาจิเมะ)
- ฮงดะ เคนโตะ ผู้รับบทนักเลงตะวประกอบ ต่างสถาบัน (ภาคแรก) ได้มีผลงานทางภาพยนตร์โทคุซัทซึเรื่อง คาเมนไรเดอร์ไฟซ์ (รับบทเป็น คาเมนไรเดอร์ไฟซ์/อินุอิ ทาคุมิ / วูลฟ์ออลเฟน็อกซ์)
- ชาโต ยูคิ ผู้รับบทนักเรียนห้อง3-D โรงเรียนคุโรคิน ได้มีผลงานภาพยนตร์โทคุซัทซึเรื่อง คาเมนไรเดอร์คาบูโตะ (รับบทเป็น คาเมนไรเดอณ์กาทัค /คางามิ อาราตะ)
- มิซึชิม่า ฮิโร ผู้รับบทนักเรียนห้อง3-D โรงเรียนคุโรคิน ได้มีผลงานภาพยนตร์โทคุซัทซึเรื่อง คาเมนไรเดอร์คาบูโตะ (รับบทเป็น คาเมนไรเดอร์คาบุโตะ / เทนโด โซจิ)
- มิโร ริวซึเกะ ผู้รับบทนักเรียนห้อง3-D โรงเรียนคุโรคิน ได้มีผลงานภาพยนตร์โทคุซัทซึเรื่อง เซเซอร์-X (รับบทเป็น บีทเทิ่ลเซเซอร์ / เกะอิน)
- คุราเมคิ มิสะฮิโร ผู้รับบทนักเรียนห้อง3-D โรงเรียนคุโรคิน เคยมีผลงานภาพยนตร์โทคุซัทซึเรื่อง Timeranger (รับบทเป็น ไทม์กรีน / ชิออน)

## [แก้] แหล่งข้อมูลอื่น

- เว็บไซต์ของ NTV

ดึงข้อมูลจาก "http://th.wikipedia.org../../../%E0%B8%84/%E0%B8%A3/%E0%B8%B9/%E0%B8%84%E0%B8%A3%E0%B8%B9%E0%B8%AA%E0%B8%B2%E0%B8%A7%E0%B8%A2%E0%B8%B2%E0%B8%81%E0%B8%B9%E0%B8%8B%E0%B9%88%E0%B8%B2.html".

หมวดหมู่: การ์ตูนญี่ปุ่น | ละครโทรทัศน์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français
- 日本語
- Bahasa Melayu
- Português
- Русский
- 中文